Diari Oficial de la Generalitat Valenciana


Sumari del DOGV 5944, del 30-01-2009 (2009/704)

Informació pública de l'alternativa tècnica de Programa d'Actuació Integrada per al desenvolupament per gestió indirecta del Sector R-24 de sòl urbanitzable residencial del Pla General de la Pobla de Vallbona.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5944

Data del DOGV
:   30-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/704


Data del document
:   22-01-2009

Organisme emissor
:   AIU Sector R-24 de la Pobla de Vallbona

Tipus de document
:   Informació Pública

Descriptors 

:   * Pobla de Vallbona, la
    * pla d'urbanisme
    * empresa privada

Informació pública de l'alternativa tècnica de Programa d'Actuació Integrada per al desenvolupament per gestió indirecta del Sector R-24 de sòl urbanitzable residencial del Pla General de la Pobla de Vallbona. [2009/704]  
L'Agrupació d'Interés Urbanístic del Sector R-24, amb CIF G-97366165 i domiciliada al carrer Senyera, 60 b, de la Pobla de Vallbona, en virtut de les facultats que li conferixen els articles 133 i 134 de la Llei 16/2005, de 30 de desembre, Urbanística Valenciana (LUV), en relació amb l'article 293 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), sotmet a informació pública l'alternativa tècnica de Programa d'Actuació Integrada per al desenvolupament per gestió indirecta de la Unitat d'Execució Única del Sector R-24 de sòl urbanitzable residencial, del Pla General de la Pobla de Vallbona.  
L'acord d'inici de procediment de concurs i les bases particulars per a la selecció de l'alternativa tècnica i l'adjudicació de la condició d'urbanitzador de l'esmentada actuació han sigut aprovats per l'Ajuntament en Ple de 15 de juliol de 2008, i s'ha remés anunci de concurs al Diario Oficial de la Unión Europea amb data 29 de setembre de 2008. Les bases particulars es van publicar en el Diari Oficial de la Comunitat Valenciana de 8 d'octubre de 2008.  
L'alternativa tècnica consta de memòria del programa, pla parcial d'ordenació detallada del sector, projecte d'urbanització, estudi integració paisatgística, estudi acústic i estudi de seguretat i salut, tots ells amb la documentació exigida en cada cas per la LUV, el ROGTU i les altres disposicions aplicables.  
L'esmentada documentació es troba protocol·litzada en la notaria de Manuel Blas Puerto Vaño, sítia al carrer de Jaume I el Conqueridor, núm. 8, 46145 la Pobla de Vallbona, i l'horari d'aquesta en què podrà realitzar-se la consulta és de dilluns a divendres, de 10.00 a 14.00 hores. Així mateix, una còpia de l'alternativa esmentada ha sigut depositada a l'Ajuntament de la Pobla de Vallbona, i es podrà consultar de dilluns a divendres, de 09.00 a 14.00 hores.  
Es fa constar, en aplicació de l'esmentat article 134 de la LUV, en relació amb el 293.1 del ROGTU, que durant el termini d'un mes, comptat des de la publicació d'aquest anunci en el Diari Oficial de la Comunitat Valenciana, qualsevol interessat podrà presentar al·legacions indistintament en la notaria esmentada o en l'Ajuntament de la Pobla de Vallbona, siti a l'avinguda de Colón, núm. 93, 46579 la Pobla de Vallbona (telèfon 164 978 068; fax 969 113 578). D'acord amb el que disposa l'article 562.d) del ROGTU, podran realitzar-se consultes al departament tècnic de l'equip redactor, per a l'aclariment de dubtes, conceptes o altres qüestions relatives a la proposta de programa, els dimecres de 16.30 a 19.30, al domicili de l'agrupació, prèvia cita cridant al número de telèfon 379 786 864.  
Abans de la publicació del present anunci s'ha remés avís de l'inici de procediment de gestió indirecta al domicili fiscal dels titulars cadastrals afectats per l'actuació proposada (art. 134.4 LUV).  
Els terminis per a l'aprovació definitiva de l'alternativa tècnica es regulen en els articles 314 i 319 del ROGTU, i els efectes del silenci administratiu en cas d'absència de resolució expressa seran desestimatoris (arts. 137 LUV i 319.2 ROGTU).  
De conformitat amb el que establix l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present anunci complix la funció de notificació per als interessats que siguen desconeguts, dels qui s'ignore lloc de notificació o per als que, intentada aquesta, no s'haja pogut practicar, segons el que disposa l'article 134.4 de la LUV.  
La Pobla de Vallbona, 22 de gener de 2009.- El president: Enrique Martí Alonso.